Wakuba uqalisile ukufama, uphakathi kwishishini kufuneka ube neenkcukacha zengxelo ezimalunga nawe (ipotfoliyo). Wakufika kwibanga elithile, uya kunqwenela ukuthetha neziko lezemali ukuze ufumane uncedo kanti baya kufuna ulwazi oluninzi malunga nawe nangeshishini lakho.
Ngezantsi kukho iitheyibhile ezimbalwa ngolwazi ekufuneka uzilungisile (nekopi eyiyeyakho kunye ne-ID yomlingane wakho).
Olu lwazi lubalulekile. Qho nika iinkcukacha zokuba wena njengomlimi wazalelwa phi, wakhulela phi nokuba wawufumana njani umdla wokufama nokuba wazibandakanya njani emsebenzini wokufama.
Olu lwazi luluncedo malunga nezifundo oya kuzifumana ukuze izifundo uzinikwe ngolwimi oluqondayo.
Khumbula ukuba umsebenzi wokufama ufuna uqwalaselo lwakho yonke imihla. Ukuba unomdla onzulu ngomsebenzi wokufama kufuneka ube sentsimini yakho ngayo yonke imihla. Izilumko zithi, "iliso lenkosi liyawutyebisa umhlambi", kwaye "isichumiso esibalaseleyo singumzila weenyawo zomlimi entsimini". Ukwenza umsebenzi wokufama kuphathelele nezinto eziphilayo kwaye zifuna ingqalelo ngalo lonke ixesha.